polyglot-tagger/wikipedia-language-snippets-filtered huggingface dataset:
ସମ୍ବଲପୁରରେ ମହାନଦୀ କୂଳରେ ସେ ଜନସାଧାରଣଙ୍କୁ ଭେଟି ତାଙ୍କ ଦୁଃଖ ଅସୁବିଧା ବାବଦରେ ଅବଗତ ହୋଇଥିଲେ ।
ଏହି ଗସ୍ତରେ ଗାନ୍ଧୀଜୀ ମଧୁସୂଦନ ଦାସଙ୍କଦ୍ୱାରା ପ୍ରତିଷ୍ଠିତ ଉତ୍କଳ ଟ୍ୟାନେରୀକୁ ବୁଲି ଦେଖିଥିଲେ ।
ଅଗଷ୍ଟ ୨୦ ତାରିଖ ସନ୍ଧ୍ୟାରେ ସେ ଓଡ଼ିଶା ଗସ୍ତ ସାରି କଲିକତା ଚାଲି ଯାଇଥିଲେ ।
ନିହୋଁ ଶୋକୀ, ୭୨୦ ଖ୍ରୀଷ୍ଟାବ୍ଦରେ ସମ୍ପୂର୍ଣ୍ଣ ହେଲା ଏବଂ ଏଥିରେ ହିଁ ହୋକାଇଦୋର ପ୍ରଥମ ଉଲ୍ଲେଖ ଲିପିବଦ୍ଧ ହୋଇଛି ।
ଏହି ପୁସ୍ତକ ଅନୁସାରେ, ୬୫୮ରୁ ୬୬୦ ମଧ୍ଯରେ ଆବେନୋ ହିରାଫୁ ଏକ ବଡ଼ ନୌବାହିନୀ ଏବଂ ପଦାତିକ ବାହିନୀ ନେଇ ଉତ୍ତର ଆଡକୁ ଗତି କଲେ ଏବଂ ମିଶିହାସେ ଓ ଏମିଶିମାନଙ୍କ ସଂସ୍ପର୍ଶରେ ଆସିଲେ ।
ସେହି ଯାତ୍ରାରେ ହିରାଫୁ ଏକ ୱାତାରିଶିମା ବୋଲି ସ୍ଥାନକୁ ଯାଇଥିଲେ, ଯାହାକୁ ହୋକାଇଦୋ ବୋଲି ଚିହ୍ନଟ କରାଯାଇଛି ।
ଏହି ଘାଟଣାର ବିବରଣୀ ବିଷୟରେ ଅନେକ ଅନୁମାନ କରାଯାଇ ଥାଏ; ଯେପରିକି - ୱାତାରିଶିମାର ବାସ୍ତବ ଅବସ୍ଥିତି, ତଥା ଏଥିରେ ରହୁଥିବା ଏମିଶି ଲୋକମାନେ ବର୍ତ୍ତମାନର ଆଇନୁ ଲୋକମାନଙ୍କର ପୂର୍ବଜ ।
୧୫,୦୦୦ ବର୍ଷ ପୂର୍ବେ ହୋକାଇଦୋରେ ଯୋମୋନ ସଂସ୍କୃତି ଏବଂ ସମ୍ବନ୍ଧିତ ଶୀକାର-ସଂଗ୍ରହ ଜୀବନଶୈଳି, ବିସ୍ତୃତ ଲାଭ କରିଥିଲା ।
ହୋଁଶୁ ଦ୍ୱୀପର ବିପରୀତ, ଏହି ଯୁଗରେ ହୋକାଇଦୋରେ କୌଣସି ପ୍ରକାରର ଯୁଦ୍ଧ ହୋଇ ନ ଥିଲା ।
ଆଇନୁ ଆଧ୍ଯାତ୍ମବାଦର ଉତ୍ପତ୍ତି, ପ୍ରାକୃତିକ ଆଲୌକିକ ଶକ୍ତି ଉପରେ ଯୋମୋନମାନଙ୍କ ବିଶ୍ବାସରୁ ହୋଇଥିଲା ବୋଲି ଗ୍ରହଣ କରାଯାଇଛି ।
ଫଳରେ ଦ୍ୱୀପରେ ରହୁଥିବା ଅନେକ ଲୋକ ଶୀକାର-ସଂଗ୍ରହ ଜୀବନଶୈଳି ତ୍ଯାଗ କରି କୃଷିକାର୍ଯ୍ୟ ଆଡ଼କୁ ମନ ଦେଲେ ।
ଋଷିଆଦ୍ୱାରା ପ୍ରଶାସିତ ସାଖାଲିଁ, ହୋକାଇଦୋରୁ ୪୩ କି.ମି. ଦୂରରେ ଉତ୍ତର ଆଡକୁ ଅବସ୍ଥିତ ଏବଂ କୁରିଲ୍ ଦ୍ୱୀପପୁଞ୍ଜ ଏହାର ପୂର୍ବ ଓ ଐଶାନ୍ୟ ଦିଗରେ ଅବସ୍ଥିତ ।
କୁରିଲ୍ ଦ୍ୱୀପପୁଞ୍ଜର ଦକ୍ଷିଣତମ ଚାରୋଟି ଦ୍ୱୀପ ଉପରେ ଜାପାନର ଦାବି ରହିଛି ।
ହୋକାଇଦୋ , ହେଉଛି ଜାପାନର ଦ୍ୱିତୀୟ ବୃହତ୍ତମ ଦ୍ୱୀପ ଏବଂ ଏଥିରେ ଜାପାନର ବୃହତ୍ତମ ରାଜ୍ଯ ଅବସ୍ଥିତ ।
ତ୍ସୁଗାରୁ ପ୍ରଣାଳୀ, ହୋକାଇଦୋକୁ ହୋଁଶୁଠାରୁ ଅଲଗା କରିଥାଏ ଏବଂ ଦ୍ୱୀପ ଦ୍ୱୟ ପରସ୍ପର ସହ ଏକ ସାଗରଗର୍ଭୀ ରେଳପଥ - ସେଇକାଁ ଜୁଇଦୋଦ୍ୱାରା ସଂଯୁକ୍ତ ହୋଇଛି ।
" , ". (ଓଡ଼ିଆ ଅନୁବାଦ: ଅନୁସୂଚିତ ଜାତି ଏବଂ ଜନଜାତିର ସଦସ୍ୟମାନଙ୍କ ବିରୋଧରେ ଅତ୍ୟାଚାର ଅପରାଧର ପ୍ରସାରକୁ ରୋକିବା ପାଇଁ, ଏହିପରି ଅପରାଧର ବିଚାର ଏବଂ ଏପରି ଅପରାଧର ପୀଡ଼ିତଙ୍କୁ ରିଲିଫ ଏବଂ ଥଇଥାନ ସୁବିଧା ଯୋଗାଇବା ଏବଂ ଏହା ସହିତ ଜଡ଼ିତ କିମ୍ବା ଆନୁସଙ୍ଗିକ ବିଷୟଗୁଡ଼ିକ ପାଇଁ ସ୍ୱତନ୍ତ୍ର ଅଦାଲତ ପ୍ରଦାନ କରିବା ।
ଏହି ଭଳି ଭାବେ ଏହି ଆଇନର ଆଭିମୁଖ୍ୟ ସ୍ପଷ୍ଟ ଭାବରେ ଗୁରୁତ୍ୱ ଆରୋପ କରିଥିଲା ଯେ ଅନୁସୂଚିତ ଜାତି ଏବଂ ଜନଜାତିର ସଦସ୍ୟମାନେ ସମ୍ମାନ ଏବଂ ଆତ୍ମସମ୍ମାନ ସହିତ ସମାଜରେ ରହିବାକୁ ସକ୍ଷମ କରିବା ଏବଂ ପ୍ରାଧାନ୍ୟ ଜାତିରୁ ଭୟ କିମ୍ବା ହିଂସା କିମ୍ବା ଦମନ ବିନା ସମାଜରେ ରହିବାକୁ ସକ୍ଷମ କରିବା ପାଇଁ ସକ୍ରିୟ ପ୍ରୟାସ ମାଧ୍ୟମରେ ଏହି ସମ୍ପ୍ରଦାୟକୁ ନ୍ୟାୟ ପ୍ରଦାନ କରିବା ସରକାରଙ୍କ ଉଦ୍ଦେଶ୍ୟ ।
ଉଭୟ ଖୋଲା ଏବଂ ଗୁପ୍ତ ରୂପରେ ଅସ୍ପୃଶ୍ୟତା ପ୍ରଥାକୁ ଏକ ସ୍ପଷ୍ଟ ଏବଂ ଅଣ-ଯୌଗିକ ଅପରାଧ ଭାବେ ଗଣାଯାଇଥିଲା ଏବଂ ଏହିପରି କୌଣସି ଅପରାଧ ପାଇଁ କଠୋର ଦଣ୍ଡ ପ୍ରଦାନ କରାଯାଏ ।
ଅନୁସୂଚିତ ଜାତି ଏବଂ ଅନୁସୂଚିତ ଜନଜାତି ଅଧିନିୟମ, ୧୯୮୯ ଭାରତୀୟ ସଂସଦର ଏକ ଅଧିନିୟମ ଏବଂ ଏହା ଅନୁସୂଚିତ ଜାତି ଓ ଅନୁସୂଚିତ ଜନଜାତିଙ୍କ ବିରୋଧରେ ଭେଦଭାବ, ଅତ୍ୟାଚାର ଏବଂ ଘୃଣା ସମ୍ବନ୍ଧିତ ଅପରାଧ ନିବାରଣ ପାଇଁ ପ୍ରଣୟନ କରାଯାଇଛି ।
ଏହି ଅଧିନିୟମ ଏସସି/ଏସଟି ଆକ୍ଟ, ଅତ୍ୟାଚାର ନିବାରଣ ଆଇନ , କିମ୍ବା କେବଳ ଅତ୍ୟାଚାର ନିବାରଣ ଅଧିନିୟମ ଭାବରେ ମଧ୍ୟ ଜଣାଶୁଣା ।
ଏହି ଆଇନ ଅନୁଯାୟୀ ଅତ୍ୟାଚାର ନିବାରଣ ପାଇଁ ଏକ "ଜାତୀୟ ସହାୟତା ହେଲ୍ପଲାଇନ" ସ୍ଥାପନ କରାଯାଇଛି ଏବଂ ଏ ବାବଦରେ ବିବରଣୀ ଅନଲାଇନ ହେଲପଡେସ୍କରେ ରହିଛି) ।
ଆଗରୁ ଥିବା ବ୍ୟବସ୍ଥାଗୁଡ଼ିକ (ଯଥା ନାଗରିକ ଅଧିକାର ସୁରକ୍ଷା ଅଧିନିୟମ ୧୯୯୫ ଏବଂ ଭାରତୀୟ ଦଣ୍ଡ ସଂହିତା) ଏହି ଅପରାଧଗୁଡ଼ିକୁ ଯାଞ୍ଚ କରିବା ପାଇଁ ପର୍ଯ୍ୟାପ୍ତ ନୁହେଁ ବୋଲି ଜଣାପଡ଼ିବା ପରେ ଏହି ଅଧିନିୟମ ପ୍ରଣୟନ କରାଯାଇଥିଲା ।
ଅନୁସୂଚିତ ଜାତି ଏବଂ ଜନଜାତିଙ୍କ ବିରୋଧରେ କ୍ରମାଗତ ଘୋର ଅସମ୍ମାନ ଏବଂ ଅପରାଧକୁ ସ୍ୱୀକାର କରି ସଂସଦ "ଅନୁସୂଚିତ ଜାତି ଏବଂ ଅନୁସୂଚିତ ଜନଜାତି ଅଧିନିୟମ ୧୯୮୯" ପାରିତ କରିଥିଲା ।
ଏହି ଆଇନର ୨୩ ତମ ଧାରା କେନ୍ଦ୍ର ସରକାରଙ୍କୁ ଏହି ଆଇନର ଉଦ୍ଦେଶ୍ୟସବୁକୁ କାର୍ଯ୍ୟକାରୀ କରିବା ପାଇଁ ନିୟମ ପ୍ରସ୍ତୁତ କରିବାର ଅଧିକାର ଦେଇଛି ।
ଏହି ଧାରା ଆଧାରରେ ଅନୁସୂଚିତ ଜାତି ଏବଂ ଅନୁସୂଚିତ ଜନଜାତି ନିୟମ ୧୯୯୫ ପ୍ରସ୍ତୁତ କରାଯାଇଥିଲା ।
ଏହାର କାରଣ ରୂପେ ଦୀର୍ଘକାଳୀନ ଔଷଧ ବ୍ୟବ‌ହାର ବା ମାନସିକ ଅସୁସ୍ଥତାକୁ ଦାୟୀ କରାଯାଇଛି ।
ଦାୟୀ କରାଯାଇଥିବା ଔଷଧ ମଧ୍ୟରେ କୋକେନ, ମେଥାମ୍ଫେଟାମିନ ବା କେତେକ କାଥିନୋନସ ନାମ ଉଲ୍ଲେଖ‌ଯୋଗ୍ୟ ।
ମାନସିକ ରୋଗ ନିମନ୍ତେ ବ୍ୟବ‌ହୃତ ଆଣ୍ଟିସାଇକୋଟିକ ଔଷଧ ହଠାତ୍ ବନ୍ଦ କଲେ ଏହି ରୋଗ ଟ୍ରିଗର ହୋଇଯାଏ ।
ଔଷଧ ବନ୍ଦ କଲେ ମସ୍ତିଷ୍କରେ ଥିବା ଡୋପାମିନ ସିସ୍ଟମରେ କିଛି ଅସୁବିଧା ହେବା ଯୋଗୁ ଏହି ରୋଗ ହୁଏ ।
ଆମେରିକାଲ କଲେଜ ଅଫ ଏମରଜେନ୍ସି ଫିଜିସିଆନ ଏହି ରୋଗକୁ ମାନ୍ୟତା ଦେଇଥିଲେ ମଧ୍ୟ ଡିଏସଏମ-୫ ଓ ଆଇସିଡି-୧୦ ଏହାକୁ ମାନ୍ୟତା ଦେଉନାହାନ୍ତି ।
ଏକସାଇଟେଡ ଡେଲିରିଅମ ଅନ୍ୟ ନାମ ଏଜିଟେଟେଡ ଡେଲିରିଅମ ଏକ ବେମାରୀ ଯେଉଁଥିରେ ଏଜିଟେସନ , ଡେଲିରିଅମ , ସ୍ୱେଦ ନିର୍ଗତ ଆଦି ଲକ୍ଷଣ ଦେଖାଯାଏ ।
ହିଂସାତ୍ମକ କାର୍ଯ୍ୟକଳାପ, ହିସ୍ଟେରିକାଲ ଶକ୍ତି ଓ ଅତିମାତ୍ରା ଶରୀର ଉତ୍ତାପ ଦେଖାଯାଏ ।
ଉତ୍ତେଜିତ ରୋଗୀକୁ ପ୍ରଶାନ୍ତି ଦେବାକୁ କେଟାମିନ , ମିଡାଜୋଲାମ ଓ ହାଲୋପେରିଡୋଲ ମାଂସପେଶୀ ଇଞ୍ଜେକସନ ଦିଆଯାଏ ।
ଶିରାଭ୍ୟନ୍ତର ତରଳ ପଦାର୍ଥ ଓ ସୋଡ଼ିଅମ ବାଇକାର୍ବୋନେଟ ମଧ୍ୟ ଦିଆଯାଏ ।
ମୃତ୍ୟୁ ବରଣ କରୁଥିବା ଲୋକ ମଧ୍ୟରେ ଅଧିକାଂସ ପୁରୁଷ ଓ ହାରାହାରି ବୟସ ୩୬ ମଧ୍ୟରେ ଥାଏ ।
ଏହି ରୋଗୀକୁ କାନୁନ ଅଧିକାରୀମାନେ ଟେଜର ଓ ଦୈହିକ ବ୍ୟବସ୍ଥାରେ ନିୟନ୍ତ୍ରଣ କରନ୍ତି ।
ଏହି ରୋଗ ସଦୃଶ ଏକ ରୋଗ ସନ ୧୮୦୦ରେ ଚିହ୍ନଟ ହୋଇଥିଲା ଯାହାକୁ ବେଲସ ମାନିଆ କୁହାଯାଉଥିଲା ।
ଦୂରଦର୍ଶନ ଧାରାବାହିକରେ କାମ କରିବା ପରେ ସେ ବଙ୍ଗଳାଦେଶୀ କଥାଚିତ୍ର ଜଗତ ତଥା ଧଲିଉଡ୍‌ରେ କାମ କରିବା ଆରମ୍ଭ କରିଥିଲେ ।
୨୦୧୧ ମସିହାରେ ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ମଧୁମତି ମୁକ୍ତିଲାଭ କରିଥିଲା ।
ରବେୟା ଖାତୁନ୍‌ଙ୍କ ମଧୁମତି ଉପନ୍ୟାସ ଉପରେ ନିର୍ମିତ ଏହି କଥାଚିତ୍ରଟି ଏକ ବଡ଼ ସଫଳତା ପାଇଥିଲା ଏବଂ ସମୀକ୍ଷକମାନେ ଏହାକୁ ପସନ୍ଦ କରିଥିଲେ ।
ଇପ୍ରେସ୍ ଟେଲିଫିଲମ୍‌ସ୍ ନାମକ ଏକ ବଙ୍ଗଳାଦେଶୀ କଥାଚିତ୍ର ଏବଂ ଧାରାବାହିକ ପ୍ରଯୋଜନା ସଂସ୍ଥାଦ୍ୱାରା ନିର୍ମିତ ଏହି କଥାଚିତ୍ରରେ ଚୈତିଙ୍କ ସହ ନାୟକ ଭୂମିକାରେ ଅଭିନୟ କରିଥିଲେ ରିଆଜ୍ ।
ଇଶ୍ରାତ୍ ଜାହାଁ ଚୈତି ଜଣେ ବାଂଲାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶର ବଙ୍ଗଳା କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଥାନ୍ତି ।
୨୦୦୮ ମସିହାରେ ସେ ଲକ୍ସ ଚେନାଲ୍ ଆଇ ସୁପରଷ୍ଟାର ପ୍ରତିଯୋଗିତାରେ ବିଜୟୀ ହେବା ପରେ ପ୍ରଥମେ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ ।
ରବୀନ୍ଦ୍ରନାଥ ଠାକୁରଙ୍କ କାହାଣୀରେ ପର୍ଯ୍ୟବସିତ କାର୍ଯ୍ୟକ୍ରମରେ ସେ କାମ କରିବା ପରେ ୨୦୧୧ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।
୨୦୧୩ ମସିହାରେ ସେ ଲଭ୍‌ଲି ନାମକ ଅନ୍ୟ ଏକ ବଙ୍ଗଳାଦେଶୀ ଚଳଚ୍ଚିତ୍ରରେ ଅଭିନୟ କରିଥିଲେ ।
ଏହି କଥାଚିତ୍ରଟିରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀ କରାଯାଇଥିଲା, ମାତ୍ର ସେ ଏହି ପୁରସ୍କାର ପାଇପାରିନଥିଲେ ।
୨୦୧୮ ମସିହାରେ ସେ ବଙ୍ଗଳାଦେଶୀ କଥାଚିତ୍ର ମନ ଦେବ ମନ ନେବରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ତିନି ଶିବଲୀ ସାଦିକେର ନାୟକ ଭାବରେ ଅଭିନୟ କରିଥିଲେ ଏବଂ ଏହାର ପରବର୍ଷ ଅର୍ଥାତ ୨୦୧୯ ମସିହାରେ ତାଙ୍କ ଅଭିନୀତ କଥାଚିତ୍ର ଗୁଣ୍ଡାଗିରି ମୁକ୍ତିଲାଭ କରିଥିଲା ।
ସେ ବଙ୍ଗଳାଦେଶର ସୌନ୍ଦର୍ଯ୍ୟ ପ୍ରତିଯୋଗିତା ଲକ୍ସ ଚେନାଲ୍ ଆଇ ସୁପରଷ୍ଟାରେ ୨୦୦୮ ମସିହାରେ ଭାଗନେଇଥିଲେ ଏବଂ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ।
୨୦୦୯ ମସିହାରେ ସେ ବଙ୍ଗଳାଦେଶର ଦୂରଦର୍ଶନ କାର୍ଯ୍ୟକ୍ରମରେ କାମ କରିବା ଆରମ୍ଭ କରିଥିଲେ ।
ରବିନ୍ଦ୍ରନାଥ ଠାକୁରଙ୍କ ରଚିତ ଏକ ନାଟକ ସାଧାରନ୍ ମେୟେରେ ସେ ଅଭିନୟ କରିଥିଲେ, ଯେଉଁଥିରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ ।
ଇଶ୍ରାତ୍ ଜାହାଁ ସାଧାରନ୍ ମେୟେ ବ୍ୟତୀତ ମୁକିମ୍ ବ୍ରଦର୍ସ, ଖେଲୋୱାର୍, ମଧୁବର୍ତ୍ତିନୀ ଆଦି କିଛି ଅନ୍ୟାନ୍ୟ ଦୂରଦର୍ଶକ କାର୍ଯ୍ୟକ୍ରମରେ କାମ କରିଛନ୍ତି ।
ସେ ୧୯୭୨ ମସିହାରେ, ଶିମଲା ଚୁକ୍ତି ସମୟରେ "ଦୁଷ୍ମାନି ଜାମ କର କରୋ" ନାମକ ଏକ ଶ୍ଳୋକ ଲେଖିଥିଲେ, ଯାହା ମୁଖ୍ୟତଃ ଭାରତର ବିଭାଜନକୁ ଘେରିଥିଲା ।
୧୯୮୭ ମସିହା ମେରଟ ସାମ୍ପ୍ରଦାୟିକ ଦଙ୍ଗା ସମୟରେ ଅନିଶ୍ଚିତ କବିତା ସମେତ ବଦ୍ରଙ୍କ ଅଧିକାଂଶ ସାହିତ୍ୟିକ କାର୍ଯ୍ୟ ହଜି ଯାଇଥିଲା ।
ସେ ନିଜର ପ୍ରାଥମିକ ଶିକ୍ଷା ଶେଷ କରିବା ପରେ, ସେ ଆଲିଗଡ ମୁସଲିମ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ ଯେଉଁଠାରେ ସେ ସ୍ନାତକୋତ୍ତର କଳା, ମାଷ୍ଟର ଅଫ୍ ଆର୍ଟ ଏବଂ ପିଏଚଡି କରିଥିଲେ ।
ତାଙ୍କର ଏହି ଶ୍ଳୋକଗୁଡିକ ଭାରତୀୟ ରାଜନେତାଙ୍କ ଉପରେ ପ୍ରଭାବ ପକାଉଥିବା ପରି ମନେହୁଏ, ଏବଂ ବେଳେବେଳେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ କଂଗ୍ରେସର ପ୍ରଧାନମନ୍ତ୍ରୀ ପ୍ରାର୍ଥୀ ରାହୁଲ ଗାନ୍ଧୀଙ୍କ ଭଳି ନେତାମାନେ ତାଙ୍କୁ ସାଂସଦରେ ଉଲ୍ଲେଖ କରିଛନ୍ତି ।
ସେ ଇକାଇ, କୁଲ୍ଲିୟାତେ ବଶୀର ବଦ୍ର, ଆମାଦ, ଇମେଜ, ଆହଟ ଭଳି କେତେକ ଗଜଲ ଏବଂ ଉଜଲେ ଆପନି ୟାଦୋ କେ ନାମକ ଦେବନାଗରୀ ସ୍କ୍ରିପ୍ଟ ସଂଗ୍ରହ କରିଥିଲେ ।
ସେ ବିହାର ଉର୍ଦ୍ଦୁ ଏକାଡେମୀରେ ଚେୟାରମ୍ୟାନ୍ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
୧୯୮୭ ମସିହାରେ ମିରଟ ହିଂସାରେ ତାଙ୍କ ସମ୍ପତ୍ତି ଏବଂ ଘର ନଷ୍ଟ ହେବା ପରେ ସେ ସବୁଦିନ ପାଇଁ ଭୋପାଳକୁ ଚାଲିଗଲେ ।
ଆସାମର ବାରପେଟା ଜିଲ୍ଲାରେ କଳ୍ପନା ନାଥ ସମ୍ପ୍ରଦାୟର ଏକ ଯୋଗୀ-ନାଥ ପରିବାରରେ ଜନ୍ମ ଗ୍ରହଣ କରିଥିଲେ ।
ତାଙ୍କ ଲୋକସଙ୍ଗୀତଜ୍ଞ ପିତାଙ୍କଠାରୁ କଳ୍ପନା କାମରୁପୀୟ ଓ ଗୋଲପୋରିୟ ଲୋକ ସଙ୍ଗୀତ ଶିକ୍ଷା କରି ମାତ୍ର ୪ ବର୍ଷ ବୟସରେ ପିତାଙ୍କ ସାଥିରେ ଜନତାଙ୍କ ସାମନାରେ ପ୍ରଦର୍ଶନ ଆରମ୍ଭ କରିଥିଲେ ଓ ଲକ୍ଷ୍ନୌର ଭାତଖଣ୍ଡେ ସଙ୍ଗୀତ ଅନୁଷ୍ଠାନ ବିଶ୍ୱବିଦ୍ୟାଳୟରୁ କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ ।
ପୁର୍ବୀ, ପଚ୍ର, କଜରି, ସୋହର, ବିବାହ ଗୀତ, ଚଇତ ଓ ନୌଟଙ୍କି ଭଳି ଅନେକ ପ୍ରକାରର ଭୋଜପୁରି ଲୋକ ଗୀତ ଗାଉଥିଲେ ।
ସେ ତିରିଶଟି ଭାଷାରେ ଗାଇଛନ୍ତି ଓ ଅନେକ ଲୋକପ୍ରିୟ ଓ ଲୋକ ସଙ୍ଗୀତ ଗାଇଛନ୍ତି କିନ୍ତୁ ଭୋଜପୂରୀ ସଙ୍ଗୀତ ପ୍ରତି ସେ ଅତି ସମର୍ପିତ ଥିଲେ ।
'ସିନେମା ଭୋଜପୁରୀ' ନାମକ ଏକ ପୁସ୍ତକରେ ଲେଖକ ଅଭିଜିତ ଘୋଷ କଳ୍ପନାଙ୍କର ଅତି ପ୍ରଶଂସା କରିଛନ୍ତି ଭୋଜପୁରୀ ଚଳଚ୍ଚିତ୍ରକୁ ତାଙ୍କର ଉଲ୍ଲେଖନୀୟ ଅବଦାନ ନିମନ୍ତେ ।
ତାଙ୍କର ସୁନ୍ଦର ସ୍ୱର ଯୋଗୁ ପ୍ରତ୍ୟେକ ଚଳଚ୍ଚିତ୍ରରେ ତାଙ୍କର ଗୀତ ଗାଇବା ପ୍ରାୟ ନିଧାର୍ଯ୍ୟ ଥିଲା ।
ଭାରତର ସଙ୍ଗୀତ ମାଷ୍ଟରମାନେ ଆଁ କରି ରହିଗଲେ ଯେତେବେଳେ ଭାରତୀୟ ଲୋକ ସଙ୍ଗୀତ ଗାୟିକା କଳ୍ପନା ସ‌ହିତ ଏକ ବ୍ରିଟିଶ ରେକର୍ଡ଼ିଙ୍ଗ କମ୍ପାନୀ 'ଭିରଜିନ ଇଏମଆଇ ରେକର୍ଡ଼ସ' ଏପ୍ରିଲ ମାସରେ ଚୁକ୍ତିବଦ୍ଧ ହେଲେ ।
ସେମାନେ ଆହୁରି ଆଶ୍ଚର୍ଯ୍ୟାନ୍ୱିତ ହେଲେ ଯେତେବେଳେ ଦେଖିଲେ ପ୍ରବାସୀମାନଙ୍କ ବିଷୟରେ ତିଆରି ଭୋଜପୁରୀ ସଙ୍ଗୀତ ଆଲବମର ଆନ୍ତର୍ଜାତୀୟ ଚାହିଦା ଅପ୍ରତ୍ୟାଶିତ ଭାବରେ ବଢ଼ିଚାଲିଛି ।
୨୦୧୩ ମସିହାର ବିଦେଶୀୟା ଇନ ବମ୍ବଇ ନାମକ ଏକ ଡକୁମେଣ୍ଟାରି ଚଳଚ୍ଚିତ୍ରରେ ଅଂଶ ଗ୍ରହଣ କରିଥିଲେ ।
୮ ଡିସେମ୍ବର ୨୦୧୩ରେ ରିଲିଜ ହୋଇଥିବା ସେହି ଚଳଚ୍ଚିତ୍ରରେ ପ୍ରବାସୀ ଶ୍ରମିକଙ୍କ ଅବସ୍ଥା ଓ ସଙ୍ଗୀତ ବିଷୟ ପ୍ରଦର୍ଶନ କରିଥିଲେ ।
ଭିଖାରି ଠାକୁରଙ୍କ କାମ ଉପରେ କିଛି ଲେଖା ଲେଖିଥିଲେ ଓ ତାଙ୍କ ଜୀବନ ତ‌ଥା କାମ ଉପରେ ଏକ ସଙ୍ଗୀତ ଆଲବମ ତିଆରି କରିଥିଲେ ।
କଳ୍ପନା ଥିଲେ ପ୍ରଥମ ଭୋଜପୁରୀ ଗାୟିକା ଯିଏ ପୁରାତନ ଖଡ଼ି ବିରହା ପରମ୍ପରାକୁ ଆନ୍ତର୍ଜାତୀୟ ମଞ୍ଚକୁ ଆଣିଥିଲେ ।
ଡିସେମ୍ବର ୧୯୪୮ ମସିହାରେ ସେ ଲ' ପଢ଼ିବାକୁ ଲାହୋର ଗଲେ ଓ ପ୍ରଥମେ ଲାହୋରର ଏମଏଓ କଲେଜ ହଷ୍ଟେଲରେ ରହିଥିଲେ ।
ଲାହୋରରେ ପ‌ହଞ୍ଚିବାର କିଛି ମାସ ପରେ ସେ ଲାହୋର ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ କରିଥିଲେ ।
ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ ପରେ ସେ ଇଜାଜ ଗିଲାନିଙ୍କ ସ‌ହିତ ଲାହୋରର ରେଡିଓ ପାକିସ୍ଥାନ ଯାଇ ସେଠାରେ ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ସାକ୍ଷାତ କଲେ ଓ ତାଙ୍କର ଶିଶ୍ୟ ହୋଇଗଲେ ।
ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ମିଳାମିଶା ଓ ପ୍ରଶିକ୍ଷଣ ଫଳରେ ସେ ରେଡିଓ ପ୍ରୋଗ୍ରାମରେ ନିୟମିତ ଗାୟକ ଭାବରେ ଭାଗ ନେଲେ ।
"ଆଖିଆଁ" ନାମକ ଏକ ନାଟକରେ ତାଙ୍କୁ ହିରୋ ଭୂମିକାରେ ଅଭିନୟ କରିବାକୁ ନାଟକ-ଲେଖକ ରଫି ପିଅର ସୁଯୋଗ ଦେଲେ ।
ଇନାୟତ ହୁସେନ ଭଟ୍ଟି , ଜଣେ ପାକିସ୍ଥାନୀ ପ୍ରଚ୍ଛଦପଟ ଗାୟକ, ଅଭିନେତା, ପ୍ର‌ଯୋଜକ, ନିର୍ଦ୍ଦେଶକ, କାହାଣୀ ଲେଖାକ, ସାମାଜିକ କର୍ମୀ, ସ୍ତମ୍ଭକାର, ଧର୍ମ ବିଦ୍ୱାନ ଓ ପଞ୍ଜାବୀ ଭାଷା ଓ‌ ତଥା ସାହିତ୍ୟର ପ୍ରୋତ୍ସାହକ ଥିଲେ ।
୧୯୫୩ ମସିହାର ଭଟ୍ଟି ମୋହତରମା ଶହିଦା ବାନୁଙ୍କୁ ବିବାହ କରିଥିଲେ, ଯିଏ ଭାରତୀୟ ରେଲୱେଜର ଅବସର ପ୍ରାପ୍ତ ଭାରତୀୟ ଅହମଦ ବିନ ବଟ୍ଟଙ୍କ କନ୍ୟା ଥିଲେ ।
କୋଭିଡ–୧୯ର ସାମାଜିକ ସଂକ୍ରମଣକୁ ପ୍ରତିହତ କରିବା ନିମନ୍ତେ ଓଡ଼ିଶା ସରକାର ଗ୍ରହଣ କରିଥିବା ବିଭିନ୍ନ ପଦକ୍ଷେପ:
ତାଲାବନ୍ଦ ଯୋଗୁଁ ବିଭିନ୍ନ ରାଜ୍ୟରେ ଅଟକି ରହିଥିବା ବ୍ୟକ୍ତିବିଶେଷଙ୍କ ପାଇଁ ସମସ୍ତ ମୌଳିକ ସୁବିଧା ଯୋଗାଇଦେବା ନିମନ୍ତେ ଭାରତ ସରକାର ସମସ୍ତ ରାଜ୍ୟ ସରକାରମାନଙ୍କୁ ଦେଇଥିବା ନିର୍ଦ୍ଦେଶର ପାଳନ ।
ଦେଶର ବିଭିନ୍ନ ରାଜ୍ୟରେ ଅଟକି ରହିଥିବା ଓଡ଼ିଆମାନଙ୍କୁ ସବୁ ପ୍ରକାର ସହାୟତା ଯୋଗାଇଦେବାକୁ ଓଡ଼ିଶା ସରକାର ବିଭିନ୍ନ ରାଜ୍ୟର ବରିଷ୍ଠ ପ୍ରଶାସକମାନଙ୍କୁ ନୋଡାଲ ଅଧିକାରୀ ଭାବରେ ଦାୟିତ୍ୱ ପ୍ରଦାନ କରାଯାଇଛି ।
ବିଭିନ୍ନ ରାଜ୍ୟର ଦାୟିତ୍ୱରେ ରହିଥିବା ଏହି ଅଧିକାରୀମାନଙ୍କର ଟେଲିଫୋନ୍ ନମ୍ବର ଏବଂ ଇ-ମେଲ୍ ଆଇଡି ସର୍ବ ସାଧାରଣଙ୍କ ଅବଗତି ନିମନ୍ତେ ସରକାରୀ ପୋର୍ଟାଲରେ ପ୍ରକାଶ କରାଯାଇଛି ।
ଏଥି ସହିତ ଆବଶ୍ୟକ ସ୍ଥଳେ ବ୍ୟକ୍ତିବିଶେଷଙ୍କୁ କଣ୍ଟ୍ରୋଲ ରୁମ ନମ୍ବରକୁ ଜଣାଇବା ପାଇଁ ମଧ୍ୟ କୁହାଯାଇଛି ।
ଏହି ନୋଡାଲ ଅଧିକାରୀମାନେ ନିୟମିତ ଭାବରେ ବିଭିନ୍ନ ରାଜ୍ୟରେ ଅଟକି ରହିଥିବା ଓଡ଼ିଆ ଶ୍ରମିକମାନଙ୍କ ସହିତ ଯୋଗାଯୋଗରେ ରହିଛନ୍ତି ।
ଓଡ଼ିଶାର ବିଭିନ୍ନ ସ୍ଥାନରେ ଅଟକି ରହିଥିବା ବାହାର ରାଜ୍ୟର ଶ୍ରମଜୀବୀମାନଙ୍କୁ ସବୁ ପ୍ରକାର ସହାୟତା ଯୋଗାଇଦେବା ସହ ସେମାନଙ୍କୁ ଅତିଥି ଭାବେ ବ୍ୟବହାର କରିବାକୁ ରାଜ୍ୟ ସରକାର ନିର୍ଦ୍ଦେଶ ଦେଇଛନ୍ତି ।
ପରିସ୍ଥିତିକୁ ଦୃଷ୍ଟିରେ ରଖି ଏହି କାର୍ଯ୍ୟକ୍ରମ ବଳବତ୍ତର ରହିବ ବୋଲି ସରକାର ଘୋଷଣା କରିଛନ୍ତି ।
ପୂର୍ବରୁ ରାଜ୍ୟକୁ ଫେରିଥିବା ବ୍ୟକ୍ତିବିଶେଷଙ୍କ ନିମନ୍ତେ ଅସ୍ଥାୟୀ ସ୍ୱାସ୍ଥ୍ୟ ଶିବିର ଖୋଲା ଯାଇଛି, ଯେଉଁଠାରେ ସେମାନେ ସଙ୍ଗରୋଧରେ ରହିପାରିବେ ।
ସାମାଜିକ ସୁରକ୍ଷା ଯୋଜନା ଅନ୍ତର୍ଭୁକ୍ତ ସମସ୍ତ ହିତାଧିକାରୀଙ୍କୁ ୪ ମାସର ଅଗ୍ରୀମ ପେନସନ ଦିଆଯାଉଛି ।
ମାର୍ଚ୍ଚ ୩୦ ତାରିଖ ସୁଦ୍ଧା ୬୦ ପ୍ରତିଶତ ହିତାଧିକାରୀଙ୍କୁ ପେନସନ ବଣ୍ଟା ସରିଥିବାବେଳେ ଅବଶିଷ୍ଟ ହିତାଧିକାରୀଙ୍କୁ ପେନସନ ଦିଆଯିବାର ପ୍ରକ୍ରିୟା ଜାରି ରହିଛି ।
ସମଗ୍ର ଓଡ଼ିଶାରେ କ୍ଷୀର ଓ ପନିପରିବା ସମେତ ବିଭିନ୍ନ ଅତ୍ୟାବଶ୍ୟକ ସାମଗ୍ରୀ ଯଥେଷ୍ଟ ପରିମାଣରେ ମହଜୁଦ ଥିବା ଯୋଗୁଁ ଏଥି ପାଇଁ ବିଚଳିତ ନହୋଇ ପ୍ରତି ସପ୍ତାହରେ ଥରେ ମାତ୍ର ଏହି ସାମଗ୍ରୀସବୁ ସଂଗ୍ରହ କରିବା ପାଇଁ ବାହାରକୁ ଆସିବା ନିମନ୍ତେ ଜନସାଧାରଣଙ୍କୁ ପରାମର୍ଶ ଦିଆଯାଇଛି ।
ଏହା ଫଳରେ ସାମାଜିକ ଦୂରତା ବଜାୟ ରହିବା ସହ କରୋନା ମହାମାରୀ ସଂକ୍ରମଣକୁ ପ୍ରତିହତ କରାଯାଇପାରିବ ।
ତାଲାବନ୍ଦ ସମୟରେ ରାଜ୍ୟର ୫ଟି ମହାନଗର ନିଗମ ଓ ୪୮ଟି ପୌରସଂସ୍ଥା ଅଞ୍ଚଳରେ ବୁଲା ଜୀବଜନ୍ତୁମାନଙ୍କୁ ଖାଦ୍ୟ ଯୋଗାଇଦେବା ପାଇଁ ମୁଖ୍ୟମନ୍ତ୍ରୀଙ୍କ ରିଲିଫ୍ ପାଣ୍ଠିରୁ ୫୪ ଲକ୍ଷ ଟଙ୍କା ମଞ୍ଜୁର କରାଯାଇଛି ।
ଏଥି ମଧ୍ୟରେ ୩ଟି ଘଟଣା ହୋମ୍ କ୍ୱାରାଣ୍ଟାଇନ୍ ଉଲ୍ଲଘନ ଅଭିଯୋଗରେ ଦାୟର ହୋଇଛି ।
ସମ୍ଭାବିତ ଗୋଷ୍ଠୀ ସଂକ୍ରମଣକୁ ଆଖି ଆଗରେ ରଖି ଓଡ଼ିଶା ସରକାର ପ୍ରତ୍ୟେକଙ୍କ ପାଇଁ ଏପ୍ରିଲ ୯ ତାରିଖରୁ ଘରୁ ବାହାରକୁ ବାହାରିଲେ ମାସ୍କ ପିନ୍ଧିବା ବାଧ୍ୟତାମୂଳକ ବୋଲି ଘୋଷଣା କରିଛନ୍ତି ।
ବଜାରରେ ମିଳୁଥିବା ମାସ୍କ ଅଭାବରେ ହାତ ତିଆରି ମାସ୍କ ବା ରୁମାଲ ମଧ୍ୟ ବ୍ୟବହାର କରିହେବ ଏବଂ ଶିଶୁ ତଥା ଶ୍ବାସ ରୋଗୀ କ୍ଷେତ୍ରରେ ଏହି ନିୟମ ଲାଗୁ ହେବ ନାହିଁ ।
ଲକଡାଉନ ସମୟରେ ପୃଥକବାସରେ ଥିବା ବହୁସଂଖ୍ୟକ ଲୋକଙ୍କ ଅସୁବିଧାକୁ ଦୃଷ୍ଟିରେ ରଖି ଓଡ଼ିଶା ସରକାର ଅନ୍ତତଃ ଦୁଇ ଲକ୍ଷ କରୋନା ନମୁନାର ତ୍ୱରିତ ପରୀକ୍ଷଣ ପାଇଁ ଆବଶ୍ୟକୀୟ ପଦେକ୍ଷେପ ନେବା ପାଇଁ ସ୍ଥିର କରିଛନ୍ତି ।
ଏହାଦ୍ୱାରା ଗୋଷ୍ଠୀ ସଂକ୍ରମଣର ଆଶଙ୍କା ଦୂର ହେବା ସହିତ ପୃଥକବାସରେ ଥିବା ବହୁଲୋକ ମାନସିକ ଅବସାଦରୁ ରକ୍ଷା ପାଇବେ ।
ସ୍ଥାନୀୟ କର୍ତ୍ତୃପକ୍ଷ ଯଥା ଜିଲ୍ଲା କଲେକ୍ଟର/ମ୍ୟୁନିସିପାଲିଟି କମିଶନର, ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରାଳୟ ତଥା ଓଡ଼ିଶା ସରକାରଙ୍କ ନିର୍ଦ୍ଦେଶାବଳୀ ଅନୁଯାୟୀ କଣ୍ଟେଣ୍ଟମେଣ୍ଟ ଜୋନ୍ ଚିହ୍ନଟ କରିବେ ।
କଣ୍ଟେନମେଣ୍ଟ ଜୋନ୍ଗୁଡ଼ିକ ସମ୍ପୃକ୍ତ ଜିଲ୍ଲା କଲେକ୍ଟର/ମ୍ୟୁନିସିପାଲିଟି କମିଶନରଙ୍କଦ୍ୱାରା ସୂଚିତ କରାଯିବ ଏବଂ ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରାଳୟ ସହିତ ସୂଚନା ପ୍ରଦାନ କରାଯିବ ।
ଜିଲ୍ଲା କଲେକ୍ଟର ରାଜ୍ୟ ସରକାରଙ୍କ ୱେବସାଇଟରେ ଏହି ବିଜ୍ଞପ୍ତି ଅପଲୋଡ୍ କରିବେ ।
ଡାକ୍ତରୀ ଜରୁରୀକାଳୀନ ପରିସ୍ଥିତି ଏବଂ ଅତ୍ୟାବଶ୍ୟକ ସାମଗ୍ରୀ ଏବଂ ସେବା ଯୋଗାଣକୁ ବଜାୟ ରଖିବା ପାଇଁ ଏହି ଜୋନ୍ ଗୁଡ଼ିକରେ କିମ୍ବା ବାହାରେ ଲୋକମାନଙ୍କର କୌଣସି ଗତିବିଧି ନହେବାକୁ ନିଶ୍ଚିତ କରିବାକୁ କଡା ନିୟନ୍ତ୍ରଣ ରହିବ ।
ଆବଶ୍ୟକତା ଅନୁଯାୟୀ ସେଠାରେ ତ୍ୱରିତ ଯୋଗାଯୋଗ ଅନୁସନ୍ଧାନ, ଘର-ଘର ତଦାରଖ ଏବଂ ଅନ୍ୟାନ୍ୟ ସ୍ୱାସ୍ଥ୍ୟ ସମ୍ବନ୍ଧୀୟ କର୍ଯ୍ୟକଳାପ ଜାରୀ ରହିବ ।
ତେବେ ଉପରୋକ୍ତ ଉଦ୍ଦେଶ୍ୟ ପାଇଁ ଓଡ଼ିଶା ସରକାରଙ୍କ ନିର୍ଦ୍ଦେଶ ତଥା ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରାଳୟର ନିର୍ଦ୍ଦେଶାବଳୀକୁ ନିଶ୍ଚିତ ଭାବେ ପାଲନ କରାଯିବ ।
କୌଣସି କର୍ତ୍ତୃପକ୍ଷଦ୍ୱାରା ଜିଲ୍ଲା, ସବ୍-ଡିଭିଜନ୍, ସହର କିମ୍ବା କଣ୍ଟେଣ୍ଟମେଣ୍ଟ ଜୋନ୍ ବାହାରେ କୌଣସି ଅଞ୍ଚଳରେ ଲକଡାଉନ ଲାଗୁ କରା ହେବନାହିଁ ।
ରାଜ୍ୟର ସମସ୍ତ ସରକାରୀ କାର୍ଯ୍ୟାଳୟ ସେପ୍ଟେମ୍ବର ମାସରେ ପ୍ରତି ଶନିବାର ଦିନ ମଧ୍ୟ ବନ୍ଦ ରହିବ ।
ସାଧାରଣ ପ୍ରଶାସନ ଏବଂ ସାଧାରଣ ଅଭିଯୋଗ ବିଭାଗ ପକ୍ଷରୁ ଏ ସଂପର୍କିତ ନିର୍ଦ୍ଦେଶନାମା ଜାରି କରାଯାଇଛି ।
ଭୁବନେଶ୍ୱର ଓ କଟକସ୍ଥିତ ସମସ୍ତ ବିଭାଗୀୟ ବା କାର୍ଯ୍ୟାଳୟ ମୁଖ୍ୟ କେଉଁ କର୍ମଚାରୀ କେଉଁ ଦିନ କାର୍ଯ୍ୟ କରିବେ ତାହା ନିର୍ଦ୍ଧାରଣ କରିବେ ।
ସ୍ୱତନ୍ତ୍ର ରିଲିଫ କମିଶନର ଏବଂ ଓଡ଼ିଶା ବିପର୍ଯ୍ୟୟ ପ୍ରଶମନ କର୍ତ୍ତୃପକ୍ଷଙ୍କ କାର୍ଯ୍ୟାଳୟ, ପୋଲିସ, ଅଗ୍ନିଶମ ସେବା, ସ୍ୱାସ୍ଥ୍ୟସେବା, ପୌର ପରିଷଦ କାର୍ଯ୍ୟାଳୟଗୁଡ଼ିକ ସମସ୍ତ କର୍ମଚାରୀଙ୍କୁ ନେଇ କାର୍ଯ୍ୟ କରିବେ ।
ଏହା ବ୍ୟତୀତ ବିଧାନ ସଭା ଅଧିବେଶନ ସମୟରେ ଦାୟିତ୍ୱରେ ଥିବା କର୍ମଚାରୀମାନେ କାର୍ଯ୍ୟ କରିବେ ।
ମାର୍ଚ୍ଚ ୪ ପରେ ଯେଉଁମାନେ ବିଦେଶରୁ ଫେରି ଆସିଥିଲେ ସେମାନଙ୍କୁ ସ୍ୱତଃପ୍ରବୃତ ଭାବେ ସେମାନଙ୍କ ଭ୍ରମଣ ବିବରଣୀ ସହ ଆତ୍ମ ଘୋଷଣାପତ୍ର ସରକାରଙ୍କୁ ଦେବା ପାଇଁ ପରାମର୍ଶ ଦିଆଯାଇଥିଲା ।
ଏ ଦିଗରେ ସେମାନଙ୍କୁ ଉତ୍ସାହିତ କରିବା ଉଦ୍ଦେଶ୍ୟରେ ସ୍ୱତଃପ୍ରବୃତ ଭାବେ କ୍ୱାରାଣ୍ଟାଇନ ବା ସଙ୍ଗରୋଧରେ ୧୪ ଦିନ ପାଇଁ ରହିବା ବ୍ୟକ୍ତିଙ୍କୁ ସରକାର ୧୫,୦୦୦ ଟଙ୍କା ପାଇଁ ଘୋଷଣା କରିଥିଲେ ।
ସେମାନଙ୍କ ପାଇଁ ଏଥି ନିମିତ୍ତ ଏକ ସରକାରୀ ଇଣ୍ଟରନେଟ ପୋର୍ଟାଲ ଆରମ୍ଭ କରାଯାଇଥିଲା ।
ପ୍ରାଥମିକ ପ୍ରଯ୍ୟାୟରେ ଓଡ଼ିଶାର ୧,୩୦୦ରୁ ଅଧିକ ସମ୍ଭାବିତ ରୋଗୀ ପୋର୍ଟାଲରେ ପଞ୍ଜୀକୃତ ହୋଇଥିଲେ ।
ଓଡ଼ିଶା ସରକାର ସେମାନଙ୍କ ପାଇଁ ତଥା ସାଧାରଣ ଜନତାଙ୍କ ପାଇଁ ଏକ ନିଃଶୁଳ୍କ ଫୋନ ହେଲ୍ପଲାଇନ ମଧ୍ୟ ପ୍ରଚଳନ କରିଛନ୍ତି ।
କରୋନା ମହାମାରୀର ପର୍ଯ୍ୟାୟ-୩ରେ ନ ପହଞ୍ଚିବା ପାଇଁ ଓଡ଼ିଶା ସରକାରଙ୍କ ତରଫରୁ କିଛି ତ୍ୱରିତ ପଦକ୍ଷେପ ମଧ୍ୟ ନିଆଗଲା ।
ଅଧିକ ସଂଖ୍ୟକ ଲୋକ ଏକାଠି ହେବାର ସମ୍ଭାବନା ଥିବାରୁ ସାମାଜିକ ଦୂରତା ବଜାୟ ରଖିବା ଉଦ୍ଦେଶ୍ୟରେ ସମସ୍ତ ରେଷ୍ଟୁରାଣ୍ଟ, ବାର୍, କଫିସପ, କ୍ୟାଣ୍ଟିନ ଏବଂ ଭୋଜନ।
ଳୟ ଆଦିକୁ ପରବର୍ତ୍ତୀ ନିର୍ଦ୍ଦେଶ ପର୍ଯ୍ୟନ୍ତ ବନ୍ଦ ରଖିବାକୁ ଏକ ସରକାରୀ ନିର୍ଦ୍ଦେଶନାମା ପ୍ରକାଶ ପାଇଲା ଏବଂ ଯେ କୌଣସି ସର୍ବସାଧାରଣ ସ୍ଥାନରେ ସାତରୁ ଅଧିକ ଲୋକଙ୍କର ଏକାଠି ହେବା ଉପରେ ପ୍ରତିବନ୍ଧକ ରହିଲା ।
କୋଭିଡ-୧୯ରେ ଅଦ୍ୟତନ ସୂଚନା ଏବଂ ଅନୁରୋଧ ପ୍ରଚାର କରିବା ପାଇଁ ସରକାର କ୍ରମାଗତ ଭାବରେ ଏହାର ସମସ୍ତ ସୋସିଆଲ ମିଡିଆ ପରିଚାଳନା ଉପରେ ଜୋର ଦେଉଛନ୍ତି ।
ଏହି ମହାମାରୀ ସଂକ୍ରମଣକୁ ରୋକିବା ପାଇଁ ସରକାର ଅଧିକରୁ ଅଧିକ ସମସ୍ତ ସମ୍ବଳ ସଂଗ୍ରହ କରିଛନ୍ତି ।
କରୋନା ମୁକାବିଲା ପାଇଁ ଓଡ଼ିଶା ଖଣି ବିଭାଗ ପକ୍ଷରୁ ମୁଖ୍ୟମନ୍ତ୍ରୀଙ୍କ ରିଲିଫ ପାଣ୍ଠିକୁ ୫୦୦ କୋଟି ଟଙ୍କା ଦାନ କରାଯାଇଛି ।
ସରକାର ହେଲ୍ପଲାଇନକୁ ବହୁଳ ଭାବରେ ସକ୍ରିୟ ଏବଂ ବିସ୍ତାର କରିବାକୁ ନିଷ୍ପତ୍ତି ନେଇଛନ୍ତି ।
ମାର୍ଚ୍ଚ ୨୬ରେ ଓଡ଼ିଶା ସରକାର ୧୫ ଦିନ ମଧ୍ୟରେ ଭୁବନେଶ୍ୱରରେ ଦୁଇଟି ୧୦୦୦ ଶଯ୍ୟା ବିଶିଷ୍ଟ କୋଭିଡ-୧୯ ଡାକ୍ତରଖାନା ସ୍ଥାପନ ପାଇଁ ଦୁଇଟି ବେସରକାରୀ ମେଡିକାଲ କଲେଜ ଯଥା ସମ୍ ହସପିଟାଲ ଏବଂ କିମସ୍ ହସପିଟାଲ ସହିତ ଚୁକ୍ତିନାମା ସ୍ୱାକ୍ଷର କରିଥିଲେ ।
ଏଥିସହ ଆଉ ତିନିଟି ହସପିଟାଲରେ କୋଭିଡ-୧୯ ରୋଗର ପରୀକ୍ଷଣ ନିମନ୍ତେ ଆବଶ୍ୟକୀୟ ସୁବିଧା ଯୋଗାଇଦେବାକୁ ସରକାର ତତ୍ପରତା ପ୍ରକାଶ କଲେ ।
ସମସ୍ତ ଜିଲ୍ଲା ଡାକ୍ତରଖାନା ତଥା ମେଡିକାଲ କଲେଜ ହସ୍ପିଟାଲରେ ପୃଥକବାସ ପାଇଁ ଅସ୍ଥାୟୀ ସୁବିଧାର ଆୟୋଜନ କରାଯାଇଛି ।
ପ୍ରାୟ ୫୪୦ ପୃଥକବାସ ଶଯ୍ୟା ପ୍ରସ୍ତୁତ କରାଯାଇଛି ବୋଲି ସରକାରୀ ଭାବେ ସୂଚନା ଦିଆଯାଇଛି ।
ଇନ ସୁବିଧାକୁ ତ୍ୱରାନ୍ୱିତ କରିବା ପାଇଁ ପଞ୍ଚାୟତରାଜ ଏବଂ ପାନୀୟ ଜଳ ବିଭାଗ ପକ୍ଷରୁ ପ୍ରତ୍ୟେକଙ୍କୁ ୫ ଲକ୍ଷ ଟଙ୍କା ଯୋଗାଇ ଦିଆଯାଇଛି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଭିଡ଼ିଓ କନଫେରେନସି ମାଧ୍ୟମରେ ଉଦଘାଟିତ ହୋଇ ସମ ହସପିଟାଲରେ ଏପ୍ରିଲ ୬ ତାରିଖରେ କାର୍ଯ୍ୟକ୍ଷମ ହେଲା ରାଜ୍ୟର ତୃତୀୟ କୋଭିଡ୍ ୧୯ ହସପିଟାଲ ।
ସମ ଓ ମହାନଦୀ କୋଲ ଫିଲଡ଼ ଲିମିଟେଡ଼ର ମିଳିତ ସହଯୋଗରେ ପ୍ରସ୍ତୁତ କରାଯାଇଛି ୫୨୦ ଶଯ୍ୟା ବିଶିଷ୍ଟ ଏହି ହସପିଟାଲ ।
ତେବେ ଏହାକୁ ମିଶାଇ ଓଡ଼ିଶାର ୭ଟି ହସପିଟାଲରେ କୋଭିଡ୍ ୧୯ ଚିକିତ୍ସା ସୁବିଧା ଉପଲବ୍ଧ ଅଛି ।
ଏତଦ୍ ବ୍ୟତୀତ ଜରୁରୀ ପରିସ୍ଥିତିରେ ସମସ୍ତ ରୋଗୀଙ୍କୁ ତ୍ୱରିତ ଚିକିତ୍ସା ଯୋଗାଇଦେବା ଲାଗି ଓଡ଼ିଶା ସରକାରଙ୍କଦ୍ୱାରା ବିଭିନ୍ନ ମେଡିକାଲ କଲେଜର ପ୍ରାୟ ୫୦୦ ଡାକ୍ତରୀ ଛାତ୍ରଙ୍କୁ କୋରୋନାର ଚିକିତ୍ସା ନିମନ୍ତେ ପ୍ରଶିକ୍ଷଣ ଦିଆଯାଇ ପ୍ରସ୍ତୁତ ରଖା ଯାଇଛି ।
ଖ) ଅନଲାଇନ୍ ତଥା ପତ୍ର ବିନିମୟ ଶିକ୍ଷା ଅନୁମତି ପ୍ରାପ୍ତ ହେବ ଏବଂ ଉତ୍ସାହିତ ହେବ ।
ଗ) ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରାଳୟ ତଥା ଓଡ଼ିଶା ସରକାରଙ୍କ ନିର୍ଦ୍ଦେଶାବଳୀ ଅନୁଯାୟୀ ଜାରି କରାଯାଇଥିବା ପ୍ରକ୍ରିୟା ଦ୍ୱାରା ଉଚ୍ଚଶିକ୍ଷା ବିଭାଗ କେବଳ ଆଦର୍ଶ ଅଚରଣ ବିଧି ଅନୁଯାୟୀ କଣ୍ଟେଣ୍ଟମେଣ୍ଟ ଜୋନ୍ ବାହାରେ ଥିବା ଅଞ୍ଚଳରେ ଅନଲାଇନ୍ ଶିକ୍ଷାଦାନ / ଟେଲି କାଉନସେଲିଂ ଏବଂ ଆନୁଷଙ୍ଗିକ କାର୍ଯ୍ୟ ପାଇଁ ଏକ ସମୟରେ ଶିକ୍ଷକ ତଥା ଅଣଶିକ୍ଷକ କର୍ମଚାରୀଙ୍କୁ ବିଦ୍ୟାଳୟକୁ ଡାକିବାକୁ ଅନୁମତି ଦିଆଯାଇପାରେ ।
ଘ) ଉଚ୍ଚଶିକ୍ଷା ପ୍ରତିଷ୍ଠାନଗୁଡ଼ିକ ଯଦି କେବଳ ଅନୁସନ୍ଧାନକାରୀ ପଣ୍ଡିତ ଏବଂ ବୈଷୟିକ ଏବଂ ବୃତ୍ତିଗତ ପ୍ରୋଗ୍ରାମର ସ୍ନାତକୋତ୍ତର ଛାତ୍ରମାନଙ୍କ ପାଇଁ ଲାବୋରେଟୋରୀ / ପରୀକ୍ଷାମୂଳକ କାର୍ଯ୍ୟ ଆବଶ୍ୟକ କରନ୍ତି, ସ୍ଥିତିର ମୂଲ୍ୟାଙ୍କନ ଉପରେ ଆଧାର କରି ଏବଂ ରାଜ୍ୟ / କେନ୍ଦ୍ରଶାସିତ ଅଞ୍ଚଳରେ -19 ଘଟଣାକୁ ଦୃଷ୍ଟିରେ ରଖି ଉଚ୍ଚଶିକ୍ଷା ବିଭାଗ ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରାଳୟ ସହିତ ପରାମର୍ଶ କରି ଅନୁମତି ଦେବ ।
ଓଁ) ଭାରତ ସରକାରଙ୍କ ଗୃହ ବିଭାଗଦ୍ୱାରା ଅନୁମତି ବ୍ୟତୀତ ଯାତ୍ରୀମାନଙ୍କର ଅନ୍ୟ ଆନ୍ତର୍ଜାତୀୟ ବିମାନ ଯାତ୍ରା ।
ଚିକିତ୍ସା ନିମନ୍ତେ ତଥା ସୁରକ୍ଷା ନିମନ୍ତେ ଗୃହ ବିଭାଗଦ୍ୱାରା ଅନୁମୋଦିତ ହୋଇଥିବା ସମସ୍ତ ଘରୋଇ ଏବଂ ଆନ୍ତର୍ଜାତୀୟ ବିମାନ ଯାତ୍ରା ବ୍ୟତୀତ ଅନ୍ୟ ଉଦ୍ଦେଶ୍ୟରେ ଯାତ୍ରୀମାନଙ୍କର ସମସ୍ତ ଘରୋଇ ଏବଂ ଆନ୍ତର୍ଜାତୀୟ ବିମାନ ଯାତ୍ରା ।
ସୁରକ୍ଷା ନିମନ୍ତେ ଗୃହ ବିଭାଗଦ୍ୱାରା ଅନୁମୋଦିତ ହୋଇଥିବା ବ୍ୟତୀତ ଟ୍ରେନ୍ଦ୍ୱାରା ଅନ୍ୟ ସମସ୍ତ ଯାତ୍ରୀବାହୀ ରେଳ ସେବା ।
ଗୃହ ବିଭାଗଦ୍ୱାରା ଅନୁମୋଦିତ ହୋଇଥିବା ବ୍ୟତୀତ ଜନସାଧାରଣ ପରିବହନ ପାଇଁ ଆନ୍ତ ରାଜ୍ୟ ବସ୍ ସେବା ।
ଗୃହ ବିଭାଗଦ୍ୱାରା ଅନୁମୋଦିତ ହୋଇଥିବା ଡାକ୍ତରୀ କାରଣ ବ୍ୟତୀତ ବ୍ୟକ୍ତିବିଶେଷଙ୍କ ଆନ୍ତ ରାଜ୍ୟ ଭ୍ରମଣ ।
ସମସ୍ତ ବିଦ୍ୟାଳୟ, କଲେଜ, ଶିକ୍ଷାଗତ / ତାଲିମ / କୋଚିଂ ଅନୁଷ୍ଠାନ ଇତ୍ୟାଦି ।
ସମସ୍ତ ସାମାଜିକ / ରାଜନୈତିକ/ କ୍ରୀଡା / ମନୋରଞ୍ଜନ / ଏକାଡେମିକ୍ / ସାଂସ୍କୃତିକ / ଧାର୍ମିକ କାର୍ଯ୍ୟ / ଅନ୍ୟାନ୍ୟ ସମାବେଶ ।
ଉପର ସୂଚିତ କାର୍ଯ୍ୟକଳାପ ବାଦ, ରେଡ଼ ଜୋନରେ ନିମ୍ନ ଲିଖିତ କାର୍ଯ୍ୟ କଳାପ ଉପରେ ମଧ୍ୟ କଟକଣା ଲାଗୁ ହେବ ।
ଭାରତ ସରକାର ଇତିମଧ୍ୟରେ ଦେଶର ଯେଉଁ ୧୨୩ଟି ଜିଲ୍ଲାକୁ କରୋନା ବିଶେଷ ସଂକ୍ରମଣ ଜିଲ୍ଲା ଭାବେ ଚିହ୍ନଟ କରିଛନ୍ତି ତନ୍ମଧ୍ୟରୁ ଓଡ଼ିଶାର ଖୋର୍ଦ୍ଧା ଏବଂ ଭଦ୍ରକ ଅନ୍ୟତମ ।
ରାଜ୍ୟର ସମୁଦାୟ କରୋନା ପଜିଟିଭ ୬୦ ହୋଇଥିବା ବେଳେ ସେଥିମଧ୍ୟରୁ କେବଳ ଭୁବନେଶ୍ୱରରେ ୪୬ ଆକ୍ରାନ୍ତ ଅଟନ୍ତି ।
ଅତଏବ, ରାଜ୍ୟ ସରକାର ଭୁବନେଶ୍ୱରରେ କରୋନା ସଂକ୍ରମଣ ରୋକିବା ପାଇଁ ଏକ ବିଶେଷ ଯୋଜନା କାର୍ଯ୍ୟକାରୀ କରିବାକୁ ସ୍ଥିର କରିଛନ୍ତି ।
ଏହି ଯୋଜନା ଅନୁସାରେ ୧୮ ଏପ୍ରିଲରୁ ଆସନ୍ତା ଏକ ସପ୍ତାହ ମଧ୍ୟରେ କେବଳ ଭୁବନେଶ୍ୱରରେ ୫୦୦୦ କରୋନା ସାମ୍ପଲ ପରୀକ୍ଷଣ କରାଯିବ ।
ଓଡ଼ିଶା ସରକାରଙ୍କ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗଦ୍ୱାରା ଏହି ପରୀକ୍ଷଣ ଅଗ୍ରାଧୀକାର ଭିତ୍ତିରେ ଆରମ୍ଭ ହେବ ।
ଅର୍ଥାତ, ପ୍ରାଥମିକ ପର୍ଯ୍ୟାୟରେ ଏହି ସମୟ ମଧ୍ୟରେ ବିଦେଶ ଯାତ୍ରାର ଇତିହାସ ଥିବା ବ୍ୟକ୍ତି ବିଶେଷ, ଦେଶ ମଧ୍ୟରେ କରୋନା ସଂକ୍ରମିତ ଅଞ୍ଚଳକୁ ଯାତ୍ରା କରିଥିବା ବ୍ୟକ୍ତି ବିଶେଷ, ଥଣ୍ଡା କାଶ ଅଥବା ଫ୍ଳୁ ରୋଗର ଲକ୍ଷଣ ଥିବା ବ୍ୟକ୍ତି ବିଶେଷ, କୋଭିଡ-୧୯ ରୋଗୀର ସଂଷ୍ପର୍ଶରେ ଆସିଥିବା ବ୍ୟକ୍ରି ବିଶେଷ ତଥା ବହୁବିଧ ଶ୍ୱାସ ସଂକ୍ରମଣ ଜନିତ ରୋଗର ଲକ୍ଷଣ ଥିବା ବ୍ୟକ୍ତି ବିଶେଷଙ୍କୁ ପ୍ରାଥମିକତା ଦିଆଯିବ ।
ଏହା ସାଙ୍ଗକୁ ପରୀକ୍ଷଣରେ ସହଯୋଗ କରୁ ନ ଥିବା ବ୍ୟକ୍ରି ବିଶେଷଙ୍କ ବିରୁଦ୍ଧରେ ଆଇନଗତ କାର୍ଯ୍ୟାନୁଷ୍ଠାନ ମଧ୍ୟ ନିଆଯିବ ।
ପିଲା ତଥା ବୟସ୍କଙ୍କ ମଧ୍ୟରେ କରୋନାର ସଂକ୍ରମଣ ଭୟ ଅଧିକ ରହିଥିବା କାରଣରୁ ଓଡ଼ିଶା ସରକାର ପ୍ରାଥମିକ ପର୍ଯ୍ୟାୟରେ ରାଜ୍ୟର ସମସ୍ତ ବିଦ୍ୟାଲୟରେ ବିଦ୍ୟାଳୟର ଗୋଷ୍ଠୀ ଶିକ୍ଷା ଅଧୀକାରୀଙ୍କ ଜରିଆରେ ଏ ସଂକ୍ରାନ୍ତ ସଚେତନତା ସୃଷ୍ଟି କରିବା ପ୍ରୟାସ କରିଥିଲେ ।
ପରବର୍ତ୍ତୀ ସମୟରେ ଏହି ଉଦ୍ଦେଶ୍ୟରେ ଏକ ଇଣ୍ଟରନେଟ ପୋର୍ଟାଲ ଖୋଲାଯିବା ସହ ରାଜ୍ୟର ସରକାରୀ ପୋର୍ଟାଲରେ କରୋନା ସଂକ୍ରାନ୍ତୀୟ ସମସ୍ତ ତଥ୍ୟ ରାଜ୍ୟ ବିପର୍ଯ୍ୟୟ ପରିଚାଲନା କର୍ତ୍ତୃପକ୍ଷଙ୍କ ମାଧ୍ୟମରେ ଉପଲବ୍ଧ କରାଗଲା ।
ରାଜ୍ୟର ସମସ୍ତ ମିଶନ ଶକ୍ତି ସ୍ୱୟଂ ସହାୟକ ଗୋଷ୍ଠୀ ଏବଂ ଅଙ୍ଗନାୱାଡି କର୍ମୀଙ୍କ ମାଧ୍ୟମରେ କରୋନା ସଚେତନତା ସଂକ୍ରାନ୍ତ ବାର୍ତ୍ତା ଘରେ ଘରେ ପହଞ୍ଚାଇବାର ବ୍ୟବସ୍ଥା କରାଗଲା ।
ସରକାରଙ୍କ ତରଫରୁ ପ୍ରତିଦିନ କରୋନା ଅପଡେଟ ତଥ୍ୟ ପ୍ରକାଶ କରାଯିବା ସହ ମୁଖ୍ୟମନ୍ତ୍ରୀ ନିଜେ ତାଙ୍କ ଭିଡିଓ ବାର୍ତ୍ତ ମାଧ୍ୟମରେ ସମସ୍ତ କରୋନା ସନ୍ଦିଗ୍ଧଙ୍କୁ ନିଜର ଆତ୍ମ ଘୋଷଣା ପତ୍ର ସରକାରଙ୍କ ନିକଟରେ ପ୍ରକାଶ କରିବା ସହ ରାଜ୍ୟବାସୀଙ୍କୁ ସାମାଜିକ ଦୂରତ୍ୱ ବଜାୟ ରଖିବାକୁ ନିବେଦନ କରିବା ଦେଖାଗଲା ।
ତେବେ, ନିର୍ବାଚନ ଆୟୋଗଙ୍କଦ୍ୱାରା ଘୋଷିତ ହୋଇଥିବା ଜଗତ୍ସିଂହପୁର ଜିଲ୍ଲାର ୧୦୨- ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀ ଏବଂ ୦୩୮- ବାଲେଶୋର ଜିଲ୍ଲାର ବାଲେଶୋର ବିଧାନ ସଭା ନିର୍ବାଚନକୁ ଦୃଷ୍ଟିରେ ରଖି ୩ ନଭେମ୍ବର, ୨୦୨୦ରେ ମୁଖ୍ୟ ନିର୍ବାଚନ କମିଶନର, ଓଡ଼ିଶା, କିମ୍ବା ସେହି ପ୍ରାଧିକୃତ ଅଧିକାରୀଙ୍କଦ୍ୱାରା ଅନୁମତି ପ୍ରାପ୍ତ ସ୍ଥଳେ ଫେସ୍ ମାସ୍କର ବାଧ୍ୟତାମୂଳକ ପିନ୍ଧିବା, ଶାରୀରିକ ଦୂରତା, ଥର୍ମାଲ୍ ସ୍କାନିଂ ଏବଂ ହାତ ଧୋଇବା କିମ୍ବା ସାନିଟାଇଜର ସହିତ ମାତ୍ର ସର୍ବାଧିକ ୧୦୦ ଜଣଙ୍କ ସହ ରାଜନୈତିକ ବୈଠକ ଏବଂ ଉପ-ନିର୍ବାଚନ ସହିତ ଅନ୍ୟାନ୍ୟ କାର୍ଯ୍ୟ / ସମାବେଶ,ପାଇଁ ଉକ୍ତ ବିଧାନ ସଭା ନିର୍ବାଚନ ମଣ୍ଡଳୀ ଅଧୀନରେ ଅନୁମତି ଦିଆଯିବ ।
ମାର୍ଚ୍ଚ ୧୩ରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହାକୁ ଏକ ରାଜ୍ୟ ବିପର୍ଯ୍ୟୟ ବୋଲି ଘୋଷଣା କରିଥିଲେ ।
ଶିକ୍ଷାନୁଷ୍ଠାନ ଏବଂ ଅନ୍ୟାନ୍ୟ ସାର୍ବଜନୀନ ସ୍ଥାନଗୁଡ଼ିକ ବନ୍ଦ ରହିଥିଲା ।
ମାର୍ଚ୍ଚ ୨୧ରେ କରୋନାଭାଇରସର ଦୁଇଟି ସକ୍ରିୟ ଘଟଣା ନିଶ୍ଚିତ ହେବା ପରେ ରାଜ୍ୟ ଏହାର ରାଜଧାନୀ ଭୁବନେଶ୍ୱର ସମେତ ୭୦ ପ୍ରତିଶତ ଅଞ୍ଚଳରେ ତାଲାବନ୍ଦ ପାଳନ କରିବାକୁ ନିର୍ଦ୍ଦେଶ ଦେଇଥିଲା ।
ମାର୍ଚ୍ଚ ୨୨ରେ ରାଜ୍ୟ ସରକାର ସମ୍ପୂର୍ଣ୍ଣ ଲକ୍ଡାଉନ ସମୟ ମାର୍ଚ୍ଚ ୨୯ର ରାତି ୯ ଟା ପର୍ଯ୍ୟନ୍ତ ବୃଦ୍ଧି କରିଥିଲେ ।
ଆନ୍ତଃ ରାଜ୍ୟ ବସ୍ ସେବା ଏବଂ ଯାତ୍ରୀବାହୀ ଟ୍ରେନ୍ ଚାଳନା ମଧ୍ୟ ସ୍ଥଗିତ ରଖାଯାଇଥିଲା ।
କରୋନାଭାଇରସ ମହାମାରୀର ମୁକାବିଲା ପାଇଁ ଓଡ଼ିଶା ସରକାର ଭାରତ ସରକାରଙ୍କ ପଦକ୍ଷେପକୁ ସମର୍ଥନ କରିବା ସହ ସର୍ବସାଧାରଣଙ୍କୁ ସଚେତନ କରିବା ନିମିତ୍ତ ଅନେକ ପଦକ୍ଷେପ ନେଇଥିଲେ ।
ସରକାରୀ ସ୍ତରରେ ଅନେକ ତ୍ୱରିତ ପଦକ୍ଷେପ ସହ ଜନ ସାଧାରଣ ତଥା ରାଜ୍ୟର ଅନେକ ବେସରକାରୀ ଅନୁଷ୍ଠାନ ମଧ୍ୟ ଏ ଦିଗରେ ସହଯୋଗର ହାତ ବଢାଇଥିଲେ ।
ପ୍ରଥମ ସଂକ୍ରମିତ ରୋଗୀ ଇଟାଲୀରୁ ନୂଆ ଦିଲ୍ଲୀ ଦେଇ ଫେରିଥିବା ଜଣେ ଓଡ଼ିଆ ।
ରୋଗ ଚିହ୍ନଟ ହେବା ପରେ ସେ ଭୁବନେଶ୍ୱରସ୍ଥିତ କ୍ୟାପିଟାଲ ହସପିଟାଲରେ ଚିକିତ୍ସିତ ହୋଇ ଅପ୍ରେଲ ୩ ତାରିଖ ଦିନ ସୁସ୍ଥ ହୋଇ ବାହାରିଥିଲେ ।
ଅକ୍ଟୋବର ୨୦୨୦ ମାସରେ ପୂଜା ଛୁଟି ଶେଷ ହେବା ପର୍ଯ୍ୟନ୍ତ ବିଦ୍ୟାଳୟ, କଲେଜ, ବିଶ୍ୱବିଦ୍ୟାଳୟ, ଅନ୍ୟାନ୍ୟ ଶିକ୍ଷାଗତ/ ତାଲିମ/କୋଚିଂ ପ୍ରତିଷ୍ଠାନ, ଅଙ୍ଗନୱାଡି ଇତ୍ୟାଦି ଶିକ୍ଷାଦାନ ଉଦ୍ଦେଶ୍ୟରେ ବନ୍ଦ ରହିବ ।
ତଥାପି, ପରୀକ୍ଷା ପରିଚାଳନା, ମୂଲ୍ୟାଙ୍କନ ଏବଂ ଅନ୍ୟାନ୍ୟ ପ୍ରଶାସନିକ କାର୍ଯ୍ୟକଳାପ ଅନୁମତିପ୍ରାପ୍ତ ହେବେ ।
ଏହା ବ୍ୟତୀତ, ସେପ୍ଟେମ୍ବର ୨୧ରୁ କେନ୍ଦ୍ର ସରକାରଙ୍କ ଗୃହ ବିଭାଗ ମାନକ କାର୍ଯ୍ୟକାରୀ ପଦ୍ଧତି ଅନୁଯାୟୀ କଣ୍ଟେନମେଣ୍ଟ ଜୋନ୍ ବାହାରେ ବିଦ୍ୟାଳୟ ଏବଂ ଗଣଶିକ୍ଷା ବିଭାଗ କିମ୍ବା ଉଚ୍ଚଶିକ୍ଷା ବିଭାଗ ଅନଲାଇନ୍ ଶିକ୍ଷାଦାନ/ଟେଲି କାଉନସେଲିଂ ଏବଂ ଆନୁଷଙ୍ଗିକ କାର୍ଯ୍ୟ ପାଇଁ ଏକ ସମୟରେ ବିଦ୍ୟାଳୟକୁ ୫୦% ପର୍ଯ୍ୟନ୍ତ ଶିକ୍ଷକ ଏବଂ ଅଣଶିକ୍ଷକ କର୍ମଚାରୀଙ୍କୁ ଡାକିବାକୁ ଅନୁମତି ଦିଆଯାଇପାରେ ।
କେନ୍ଦ୍ର ସରକାରଙ୍କ ନିର୍ଦ୍ଦେଶକ୍ରମେ ଭାରତରେ ଲକଡାଉନର ତୃତୀୟ ପର୍ଯ୍ୟାୟ ଏକ ସପ୍ତାହପାଇଁ ବୃଦ୍ଧି କରି ମେ ୪ରୁ ୧୭ ମେ ଯାଏଁ ଲାଗୁ କରାଗଲା ।
ତେବେ ଏହି ନିର୍ଦ୍ଦେଶନାମାରେ ସାରା ଦେଶର ସମସ୍ତ ଜିଲ୍ଲାକୁ ସେଠାକାର ସକ୍ରୀୟ କରୋନା ଆକ୍ରାନ୍ତଙ୍କ ସଂଖ୍ୟା ତଥା କରୋନା ରୋଗୀଙ୍କ ହାରାହାରୀ ବୃଦ୍ଧିକୁ ଏକ ମାପଦଣ୍ଡ ଭାବେ ନେଇ ସରକାର ସମସ୍ତ ଜିଲାକୁ ତିନୋଟି ଜୋନ ବା ଅଞ୍ଚଳରେ ବିଭକ୍ତ କରି ପ୍ରତି ଜୋନ ପାଇଁ ଉକ୍ତ ଲକଡାଉନ ଅବଧୀ ପାଇଁ ଅଲଗା ଅଲଗା ନିର୍ଦ୍ଦେଶନାମା ଜାରି କଲେ ।
ଭାରତ ସରକାରଙ୍କ ଉକ୍ତ ନିର୍ଦ୍ଦେଶନାମା ଅନୁସାରେ ଓଡ଼ିଶାର ୩ଟି ଜିଲ୍ଲା ସହ ଭୁବନେଶ୍ୱର ମୁନିସିପାଲ କର୍ପୋରସନ ରେଡ ଜୋନରେ, ୧୧ଟି ଜିଲ୍ଲା ଅରେଞ୍ଜ ଜୋନରେ ଏବଂ ଅବଶିଷ୍ଟ ୧୬ଟି ଜିଲ୍ଲା ଗ୍ରୀନ ଜୋନରେ ରହିଲେ ।
କରୋନା ଭୂତାଣୁ ସଂକ୍ରମଣ ସମୟରେ ଗରିବ ଲୋକଙ୍କ ଜୀବନଜୀବିକା ବିଶେଷ ଭାବେ ପ୍ରଭାବିତ ହେଉଥିବାରୁ ନବୀନ ପଟ୍ଟନାୟକ ୨୨୦୦ କୋଟି ଟଙ୍କାର ଏକ ପ୍ୟାକେଜ୍ ଘୋଷଣା କରିଥିଲେ ।
ଏଥିରେ ନିର୍ମାଣ ଶ୍ରମିକଙ୍କ ସମେତ ଖାଦ୍ୟ ସୁରକ୍ଷା ଯୋଜନା ଓ ସାମାଜିକ କଲ୍ୟାଣ ଯୋଜନାର ହିତାଧିକାରୀଙ୍କୁ ଆର୍ଥିକ ସହାୟତା ପ୍ରଦାନ କରାଯିବ ।
ତାଲାବନ୍ଦ ଯୋଗୁଁ ଅନ୍ୟ ରାଜ୍ୟରେ ଅଟକି ରହିଥିବା ଓଡ଼ିଆମାନଙ୍କୁ ଖାଦ୍ୟ ଓ ଔଷଧ ଯୋଗାଇ ଦେବାକୁ ଓଡ଼ିଶା ସରକାର ଅନ୍ୟ ରାଜ୍ୟର ସ୍ୱେଚ୍ଛାସେବୀ ଅନୁଷ୍ଠାନଗୁଡ଼ିକୁ ଅନୁରୋଧ କରିଛନ୍ତି ।
ଓଡ଼ିଶା ଉଚ୍ଚ ନ୍ୟାୟାଳୟ ପ୍ରବାସରୁ ଫେରୁଥିବା ଓଡ଼ିଆମାନଙ୍କୁ ସୀମାନ୍ତରେ ଅଟକାଇବା ସହ ସେଠାରେ ସେମାନଙ୍କ ରହିବା ଓ ଖାଇବା ବ୍ୟବସ୍ଥା କରିବାକୁ କରିବାକୁ ନିର୍ଦ୍ଦେଶ ଦେଇଥିଲେ ।
ଲକଡାଉନ ଓ ସଟଡାଉନ ସତ୍ତ୍ୱେ ମେ ୨୦୨୧ରେ କରୋନା ସଂକ୍ରମଣହାର କମି ନ ଥିଲା ବରଂ ଏହି ସମୟରେ ସଂକ୍ରମଣ ହାର ତଥା ମୃତ୍ୟୁହାର ବଢିବାକୁ ଲାଗିଲା ।
ଏଭଳି ପରିପ୍ରେକ୍ଷୀରେ ଓଡ଼ିଶା ସରକାର ଲକଡ଼ାଉନକୁ ପୁଣି ୧୬ ଦିନ ପାଇଁ ବୃଦ୍ଧି କରିବାକୁ ନିଷ୍ପତ୍ତି ନେଲେ ।
ଏହି ସମୟ ମଧ୍ୟରେ ସପ୍ତାହାନ୍ତ ସଟଡ଼ାଉନ ଜାରି ରହିବା ସହ ବଜାର ଖୋଲିବା ସମୟର ଅବଧିକୁ ପୂର୍ବ ଭଳି ମାତ୍ର ୪ ଘଣ୍ଟା ରହିବ ।
ତେବେ ତିନୋଟି ଜିଲ୍ଲାରେ କରୋନା ସଂକ୍ରମଣ ହାର କମିଥିବାରୁ ଏହି ଜିଲ୍ଲା ମାନଙ୍କରେ ଅର୍ଥାତ ଗଜପତି, ସୁନ୍ଦରଗଡ଼ ଓ ନୂଆପଡ଼ା ଜିଲାରେ ବଜାର ଖୋଲିବା ସମୟରେ କଟକଣା କୋହଳ କରାଯାଇ ଏହି ସମୟକୁ ବୃଦ୍ଧି କରାଯାଇ ସକାଳ ୭ରୁ ଅପରାହ୍ନ ୧ ଘଟିକା କରାଯାଇଛି ।
କୋଭିଡ୍ ମହାମାରୀ ପରିପ୍ରେକ୍ଷୀରେ ଜୀବନ ଓ ଜୀବିକାକୁ ଦୃଷ୍ଟିରେ ରଖି ଓଡ଼ିଶା ସରକାର କୋଭିଡ୍ ଲକଡାଉନ୍ ସମ୍ବନ୍ଧୀୟ ନୂତନ ନିର୍ଦ୍ଦେଶାବଳୀ ଜାରି କରିଛନ୍ତି ।
ରାଜ୍ୟର ସମସ୍ତ ଜିଲ୍ଲାରେ ୧୭ ଜୁନ୍ ସକାଳ ୫ଟାରୁ ୧ ଜୁଲାଇ ସକାଳ ୫ଟା ପର୍ଯ୍ୟନ୍ତ ଆଂଶିକ ଲକଡାଉନ୍ ଜାରି ରହିବ ।
ଟୀକାକରଣ, ଟେଷ୍ଟିଂ ଏବଂ ସ୍ବାସ୍ଥ୍ୟସେବା ଭଳି କାର୍ଯ୍ୟ ପାଇଁ କଟକଣା ନାହିଁ ।
ଲକଡାଉନ୍ ସମୟରେ କମ୍ ସଂକ୍ରମଣ ହାର ଥିବା ୧୭ଟି ଜିଲ୍ଲାରେ ସକାଳ ୬ଟାରୁ ସନ୍ଧ୍ୟା ୫ଟା ପର୍ଯ୍ୟନ୍ତ ଏବଂ ଅନ୍ୟ ୧୩ଟି ଜିଲ୍ଲାରେ ସକାଳ ୬ଟାରୁ ମଧ୍ୟାହ୍ନ ୧ଟା ପର୍ଯ୍ୟନ୍ତ ଅତ୍ୟାବଶ୍ୟକ ସାମଗ୍ରୀ ପାଇଁ ଦୋକାନ ଖୋଲା ରହିବ ।
ରାଜ୍ୟ ତଥା କେନ୍ଦ୍ର ସରକାରଙ୍କ ଏବଂ ବେସରକାରୀ କ୍ଷେତ୍ରର ସମସ୍ତ କାର୍ଯ୍ୟାଳୟ ନିଶ୍ଚିତ ଭାବରେ ସ୍ୱତନ୍ତ୍ର ନିର୍ଦ୍ଦେଶାବଳୀ କୁ ପାଳନ କରିବା ନିଶ୍ଚିତ କରିବେ ।
ଏହା ସହ -19ର ପ୍ରସାରକୁ ରୋକିବା ପାଇଁ ସ୍ୱାସ୍ଥ୍ୟ ଏବଂ ପରିବାର କଲ୍ୟାନ ବିଭାଗ, ଓଡ଼ିଶା ସରକାରଙ୍କଦ୍ୱାରା ୩୦ ଜୁନ୍ ୨୦୨୦ରେ ଦ୍ୱାରା ଜାରି କରାଯାଇଥିବା ନିର୍ଦ୍ଦେଶାବଳି ପାଳନପୂର୍ବକ -19ର ପ୍ରସାରକୁ ରୋକିବା ପାଇଁ ନିଶ୍ଚିତ କରାଯିବ ।
ଏହି ନିର୍ଦ୍ଦେଶାବଳୀଗୁଡ଼ିକ ଅବମାନନା କରିବାଦ୍ୱାରା ବିପର୍ଯ୍ୟୟ ପରିଚାଳନା ଆଇନ, ୨୦୦୫ର ଉପଯୁକ୍ତ ବ୍ୟବସ୍ଥା ଅନୁଯାୟୀ ଦଣ୍ଡନୀୟ ଅପରାଧ ରୂପେ ପରିଗଣିତ ହେବ ।
ପ୍ରାଥମିକ ପର୍ଯ୍ୟାୟରେ ଓଡ଼ିଶାରେ ଦୁଇଟି କୋଭିଡ-୧୯ ଘଟଣା ନିଶ୍ଚିତ ହୋଇଥିଲା ।
ପରେ ରାଜ୍ୟର ସମସ୍ତ ଜିଲ୍ଲାରେ ୨୪ ତାରିଖ ମଧ୍ୟରାତ୍ରୀରୁ ୫ ଦିନ ପାଇଁ ଲକଡାଉନ ଘୋଷଣା କରିବା ଅବସରରେ କେନ୍ଦ୍ର ସରକାର ସାରା ଭାରତରେ ୨୪ ତାରିଖ ମଧ୍ୟ ରାତ୍ରିରୁ ଏପ୍ରିଲ ୧୫ ଯାଏଁ ତାଲାବନ୍ଦ ଘୋଷଣା କରିଥିଲେ ।
ଭାରତ ସରକାରଙ୍କ ଅନଲକ-୩ ଆଦେଶ କ୍ରମରେ ସମଗ୍ର ଓଡ଼ିଶାରେ, ଚାରିଟି କରୋନା ପ୍ରବଣ ଜିଲ୍ଲାରୁ ଓଡ଼ିଶା ସରକାର ମୋଟ ଲକଡାଉନ ହଟାଇବାକୁ ଘୋଷଣା କରିଛନ୍ତି କିନ୍ତୁ କରୋନାଭାଇରସ ସଂକ୍ରମଣର କ୍ରମାଗତ ବୃଦ୍ଧି ହେତୁ ସାରା ରାଜ୍ୟରେ ରାତ୍ରି କର୍ଫ୍ୟୁ ଲାଗୁ କରାଯାଇଛି ।
ଓଡ଼ିଶା ସରକାରଙ୍କ ଆଦେଶ ଅନୁସାରେ ଗଞ୍ଜାମ, ଖୋର୍ଦ୍ଦା, କଟକ, ଯାଜପୁର ଏବଂ ରାଉରକେଲା ସହରକୁ ୧୪ ଦିନିଆ ଅବରୋଧରୁ ମୁକ୍ତ କରାଯାଇଛି କିନ୍ତୁ ଯାଜପୁର ଓ ଗଜପତି ବ୍ୟତୀତ ଅନ୍ୟ ଜିଲ୍ଲାମାନଙ୍କରେ ଅଗଷ୍ଟ ମାସ ପାଇଁ ଶନିବାର ଏବଂ ରବିବାର ଦିନ ସପ୍ତାହାନ୍ତ ଲକଡାଉନ/ବନ୍ଦ ଜାରି ରହିବ ।